Diari Oficial de la Generalitat Valenciana


Sumari del DOGV 5214, del 08-03-2006 (2006/2475)

RESOLUCIÓ de 23 de febrer de 2006, de la Direcció General de Pesca i Alimentació, per la qual s'autoritza a Acuícola Marina, SL, la instal·lació d'un establiment de granja marina al terme municipal de Nules (Castelló).
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5214

Data del DOGV
:   08-03-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/2475


Data del document
:   23-02-2006

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * Nules
    * piscicultura
    * empresa privada

RESOLUCIÓ de 23 de febrer de 2006, de la Direcció General de Pesca i Alimentació, per la qual s'autoritza a Acuícola Marina, SL, la instal·lació d'un establiment de granja marina al terme municipal de Nules (Castelló). [2006/X2475]  
Vist l'expedient instruït a instància de Rubén Tahiche Lacomba Soriano en representació d'Acuícola Marina, SL, sobre sol·licitud d'autorització administrativa per a la instal·lació d'un establiment de granja marina en terrenys de domini públic maritimoterrestre enfront del terme municipal de Nules (Castelló), conforme a la Resolució de concessió d'ocupació de domini públic de data de 3 de febrer de 2006, del Ministeri de Medi Ambient, esta Direcció General de Pesca i Alimentació, resol:  
Primer  
Atorgar l'autorització administrativa per a la instal·lació d'un establiment de granja marina en terrenys de domini públic maritimoterrestre amb una concessió de 933.000 metres quadrats de superfície de fons marins enfront del terme municipal de Nules (Castelló), definits per un quadrilàter amb les coordenades següents:  
A: 39º47,646'N 00º03,703'W  
B: 39º47,332'N 00º03,594'W  
C: 39º47,193'N 00º04,266'W  
D: 39º47,821'N 00º04,483'W  
E: 39º47,900'N 00º04,100'W  
H: 39º47,587'N 00º03,992'W,  
i d'acord amb les condicions i prescripcions que s'esmenten en l'informe de 18 de novembre de 2005, acceptat per l'interessat el 9 de gener de 2005.  
Segon  
L'establiment comprendrà la instal·lació de:  
Nombre de gàbies Espècie Diàmetre (m)   
1 rèmol 25   
1 llenguado 25   
8 i 3 polp 25 i 50   
12 corbina 25   
6 orada i llobarro 25   
Núm. Long line Longitud   
60 clòtxina i ostra 425   
amb una ocupació de 933.000 metres quadrats. El disseny de les gàbies i long line, així com el sistema d'ancoratge, serà segons l'especificat en el projecte visat número 1603/0436/10, amb data de 21 de març de 2003, així com el projecte número 1603/0665/10, visat el 29 de març de 2004.  
De qualsevol variació que es realitze del projecte durant la realització inicial o modificacions futures, s'haurà d'informar a la Conselleria d'Agricultura, Pesca i Alimentació, amb la finalitat d'aconseguir l'autorització corresponent.  
Tercer  
Al centre piscícola, del tipus granja marina, segons el que establix l'article 41 de la Llei 9/1998, de 15 de desembre, de la Generalitat Valenciana, s'autoritza el cultiu i capacitat màxima de producció de les espècies següents:  
Espècie Producció (tones)   
rèmol 9   
llenguado 9   
polp 125   
corbina 535   
orada i llobarro 625   
clòtxina i ostra 400 i 80   
Quart  
Es compliran les condicions i prescripcions de les resolucions següents:  
a) Resolució de declaració d'impacte ambiental, de la Conselleria de Medi Ambient, de 9 de juny de 2005.  
b) Resolució de concessió d'ocupació de domini públic maritimoterrestre, del Ministeri de Medi Ambient, de 3 de febrer de 2006.  
c) A la remissió mensual de les dades estadístiques de producció, adjuntant la relació de les vendes efectuades, amb indicació de la data de venda, quilograms i valor de cada una de les espècies aqüícoles comercialitzades. Esta informació serà enviada en suport informàtic dins de les 48 hores següents a l'últim dia del mes corresponent, a la Secció de Pesca Marítima de la Direcció Territorial de Castelló de la Conselleria d'Agricultura, Pesca i Alimentació.  
d) Les noves instal·lacions no podran tindre un altre objectiu de producció que l'establit en la present autorització i segons projecte tècnic presentat.  
e) Complir les normes sobre qualitat d'aigües i producció i comercialització de mol·luscos bivalves, establides segons els Reials Decrets 345/1993, de 5 de març, i 571/1999, el titular de l'autorització haurà de realitzar un control i seguiment dels paràmetres recollits en la legislació de referència. A este efecte, s'haurà d'establir un sistema de control sanitari adequat al tipus i quantitats objecte de producció. La zona de cultiu és classificada com a tipus B, i és obligatòria la depuració dels mol·luscos bivalves extrets.  
El mostratge haurà de ser realitzat pel personal competent en els procediments de la matèria, l'analítica ha de ser realitzada per laboratoris que compten amb l'acreditació oficial corresponent.  
El sistema de control sanitari haurà de perseguir el control i seguiment de:  
La qualitat microbiològica de l'ostra en l'àrea de producció.  
La possible presència de plàncton tòxic en les aigües de l'àrea de producció, així com de les biotoxines associades al cultiu.  
La possible presència de contaminants químics.  
El Pla de Mostratges es detalla en l'annex I.  
Prèviament a l'extracció i comercialització del producte objecte de cultiu, el titular de l'autorització procedirà a una anàlisi completa dels possibles contaminants microbiològics, fitoplanctònics i químics, havent de complir els valors establits per la legislació de referència. El titular de l'autorització remetrà els resultats de l'analítica realitzada a la Direcció Territorial de la Conselleria d'Agricultura, Pesca i Alimentació a Castelló.  
Una vegada comprovat, pels Servicis Tècnics de Pesca de la Conselleria d'Agricultura, Pesca i Alimentació, que els valors de l'analítica es troben per davall dels límits màxims establits per la legislació de referència, es procedirà, per part de la Direcció Territorial de la Conselleria d'Agricultura, Pesca i Alimentació a Castelló, a autoritzar l'extracció i emplenament de la guia de transport fins al centre de depuració.  
El titular de l'autorització haurà de portar un llibre de registre amb el nombre i tipus de mostratges, analítica realitzada, valors de l'analítica i dates i quantitats de productes extrets, segons el model que serà facilitat al titular de l'autorització. Amb caràcter periòdic, entés este, com a període entre la sembra i recol·lecció del producte, el titular remetrà les dades de registre als Servicis Centrals de Pesca Marítima. L'enviament es realitzarà en format informàtic.  
Mostres per a anàlisi de fitoplàncton  
Les mostres d'aigua per a anàlisi fitoplanctònic es prendran una vegada cada dos mesos, havent d'efectuar-se estes preses a nivell de 2,5 m. Les condicions durant l'extracció i transport de les mostres seran les que indique el laboratori, havent de procurar una quantitat suficient de mostra. Els mostratges hauran de ser traslladats al laboratori d'anàlisi el mateix dia de recollida.  
En cada mostra d'aigua destinada a anàlisi fitoplanctònic hauran de ser controlats els paràmetres següents:  
Paràmetres presos in situ a la instal·lació  
. Temperatura de l'aigua  
. pH  
. Estat d'insolació i estat de la mar  
. Conductivitat  
. Oxigen dissolt  
Paràmetres biològics de l'anàlisi de fitoplàncton  
Mínims  
. Composició taxonòmica.  
. Espècies tòxiques.  
Complet  
. Distribució espaciotemporal  
. Estructura de la comunitat.  
. Espècies bioindicadores d'interés.  
. Espècies actives en agregació  
Paràmetres de control sobre biotoxines marines  
. Toxina paralitzant dels mol·luscos (PSP)  
. Toxina diarreica dels mol·luscos (DSP)  
. Toxina amnèsica dels mol·luscos (ASPE)  
Mostres per a anàlisi de contaminants microbiològics i químics  
Cada mostra serà, d'almenys, de 500 grams de carn d'ostra plana, directament extreta de les línies de producció. Estes mostres hauran de ser traslladades al laboratori d'anàlisi dins del mateix dia de recollida.   
L'anàlisi de contaminants microbiològics i químics haurà de contemplar el control dels paràmetres següents:  
Paràmetres de l'anàlisi microbiològica  
. Coliformes  
. Salmonel·la  
Paràmetres químics i altres  
. Metalls pesats (en ppm): cadmi, plom, crom, coure, zinc, mercuri i níquel  
. Compostos organoclorats (en ppm): PCB i DDT  
. Compostos organofosforats (en ppm)  
. Hidrocarburs  
La periodicitat dels mostratges serà la següent:  
Mostratge d'anàlisi de fitoplàncton:  
Bimensual durant el període d'octubre a abril i mensual de maig a setembre.  
Mostratge de biotoxines marines:  
Haurà de coincidir amb els mesos en què es realitze extracció.  
Mostratge de contaminants microbiològics:  
Bimensual durant el període d'octubre a abril i mensual de maig a setembre.  
Mostratge de contaminants químics:  
Periodicitat semestral.  
Mostratge d'hidrocarburs:  
Periodicitat trimestral.  
Quint  
La present autorització tindrà vigència mentre no es produïsca paralització de l'activitat sense causa justificada segons el parer dels Servicis Tècnics de la Conselleria d'Agricultura, Pesca i Alimentació, o l'extinció de les autoritzacions emeses per les resolucions referides en l'apartat quart d'esta resolució.  
Les obres d'instal·lació hauran d'estar concloses i l'establiment en funcionament normal en un termini màxim de 15 mesos a partir de la present resolució.  
Sext  
El sistema de tecnologia de cultiu s'ajustarà en tot moment a la memòria presentada. Qualsevol variació respecte d'això haurà de ser comunicada a la Conselleria d'Agricultura, Pesca i Alimentació.  
Sèptim  
La iniciació de les obres així com la seua finalització es comunicarà als Servicis Territorials de la Conselleria d'Agricultura, Pesca i Alimentació, i serà necessària per a iniciar l'explotació, la inspecció prèvia de les instal·lacions per part dels Servicis Tècnics de la Conselleria.  
Octau  
Els organismes competents podran inspeccionar la marxa de les obres a realitzar, així com el funcionament de l'establiment, obligant-se el titular a franquejar l'entrada als inspectors i tècnics corresponents.  
Nové  
L'incompliment de les normes ací establides se sancionaran administrativament de conformitat amb la Llei de la Generalitat Valenciana 2/1994, de 18 d'abril, sobre defensa dels recursos pesquers.  
Deu  
Este establiment d'aqüicultura marina queda registrat amb el número 042, d'acord amb el que establix l'article 55 de la Llei 9/1998, de 15 de desembre, de la Generalitat Valenciana.  
Onze  
El present establiment quedarà afecte a allò que establix el Decret 25/2000, de 22 de febrer, del Govern Valencià, pel qual es crea i regula el Registre d'Establiments d'Aqüicultura de Comunitat Valenciana havent de notificar als Servicis Territorials de la Conselleria d'Agricultura, Pesca i Alimentació de la província corresponent a la ubicació de l'establiment, en un termini de tres mesos, les modificacions referents a:  
a) Els canvis de titularitat, tant de les persones físiques o jurídiques, així com d'aquelles que formen part de les mateixes.  
b) El cessament de l'activitat.  
c) Les ajudes publiques concedides a l'establiment, tot indicant-ne la finalitat.  
d) Els canvis de domicili o raó social i del número d'identificació social.  
La present resolució no posa fi a la via administrativa i contra esta es podrà interposar recurs alçada davant el conseller d'Agricultura, Pesca i Alimentació, en el termini d'un mes, comptat des de l'endemà de la notificació de la present resolució de conformitat amb el que disposa l'article 114 i següents de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú.  
València, 23 de febrer de 2006.. El director general de Pesca i Alimentació: José Francisco Ferrando Orta.